Ammud-nteɣ, yesɛa 40 n yimyagen ttwasmersen deg tenfaliyin tusbikin, nekkes-itenid seg usegzawal n Jean-Marie Dallet (1982) ɣef tmeslayt n At-Mengellat. Nexdem tasleḍt i 19. Yal amyag nsemres-it deg wazal n ṭam neɣ ṭẓa n tenfaliyin tusbikin. Nerna nesmed ammud-nteɣ s tenfaliyin nsemras yal ass, nesleḍ kan tinfaliyin tiwezzlanin tid yesɛan amyag d usemmad akken ad d-nekkes tinummak n yimyagen. Ma d tinfaliyin tiɣezzfanin ur tent-nesliḍ ara, axatar sɛant aṭas n tayunin, weɛrit mliḥ i uslaḍ.